10. ΝΟΜΟΘΕΤ. ΔΙΑΤΑΓΜΑ υπ’ αριθ. 691 της 12/16 Οκτ. 1970 (ΦΕΚ Α’ 221) Περί συμπληρώσεως των διατάξεων του Α.Ν. 451/1968 "περί αναδιοργανώσεως της Ελληνικής Επιτροπής Ατομικής Ενέργειας". Άρθρ.1.-Αι διατάξεις του Ν.Δ. 169/1969 "περί τακτοποιήσεως των εκτάκτων υπαλλήλων των δημοσίων υπηρεσιών και των Ν.Π.Δ.Δ." εξαιρέσει των άρθρ. 5 και 12 παρ. 4, δεν έχουσιν εφαρμογήν επί του προσωπικού της Ελληνικής Επιτροπής Ατομικής Ενέργειας. Άρθρ.2.-Δια Β.Δ/των εκδιδομένων προτάσει του Πρωθυπουργού και του Υπουργού επί των Οικονομικών, ορίζονται α)κατά κατηγορίας, κλάδους και αριθμόν αι θέσεις του πάσης ειδικότητος επιστημονικού προσωπικού του βοηθητικού των ειδικοτήτων τούτων, ως και αι θέσεις του εν γένει τεχνικού - εργατικού και υπηρετικού προσωπικού της Ε.Ε.Α.Ε., οριζομένου ότι το προσωπικόν των εν λόγω κατηγοριών προσλαμβάνεται μόνον επί συμβάσει εργασίας ιδιωτικού δικαίου, β)τα της διαδικασίας επιλογής των προσλαμβανομένων και γ)πάσα επί του αντικειμένου τούτου λεπτομέρεια. Άρθρ.3.-1.Δια Β.Δ/των εκδιδομένων προτάσει του Πρωθυπουργού και του Υπουργού επί των Οικονομικών ρυθμίζονται άνευ περιορισμού από των διατάξεων του υπαλληλικού κώδικος και παντός άλλου συναφούς νόμου α) τα της οργανώσεως, συγκροτήσεως, λειτουργίας και αρμοδιοτήτων των διοικητικών και οικονομικών υπηρεσιών της Ε.Ε.Α.Ε., β) τα της συστάσεως και διαρθρώσεως κατά κατηγορία, κλάδους και βαθμούς των οργανικών θέσεων των εν λόγω υπηρεσιών, γ) τα της πληρώσεως αυτών, οριζομένου ότι κατά την πρώτην πλήρωσίν των εντάσσονται εις ταύτας κατά προτίμησιν διοριζόμενοι οι μέχρι της 15.11.1968 προσληφθέντες εφ’ οιαδήποτε σχέσει και μέχρι της δημοσιεύσεως του παρόντος υπηρετούντες εις τας ρηθείσας υπηρεσίας έκτακτοι υπάλληλοι εφ’ όσον κρίνονται κατάλληλοι, δ) αι προϋποθέσεις, οι όροι, τα αρμόδια όργανα και η εν γένει τηρητέα διαδικασία προς πραγμάτωσιν της εντάξεως ταύτης ως και τα της θέσεως των κρινομένων ως μη εντακτέων, ε) τα του καθορισμού συγκροτήσεως και συνθέσεως των υπηρεσιακών και πειθαρχικών συμβουλίων του επί δημοσία σχέσει προσωπικού της Ε.Ε.Α.Ε., ς) τα της επικουρικής ασφαλίσεως αυτού και ζ)πάσα άλλη επί του αντικειμένου τούτου λεπτομέρεια. 2.Αι μετά την κατά την προηγουμένην παράγραφον ένταξιν απομένουσαι κεναί οργανικαί θέσεις των διοικητικών και οικονομικών υπηρεσιών της Ε.Ε.Α.Ε. δύναται κατά την πρώτην πλήρωσίν των να καταλαμβάνωνται και δια μετατάξεως υπαλλήλων εξ άλλων δημοσίων υπηρεσιών ή Νομικών Προσώπων Δημοσίου Δικαίου επί τω  αυτώ ή μισθολογικώς αντιστοίχω βαθμώ. Η τοιαύτη μετάταξις κατά παρέκκλισιν από πάσης ισχυούσης διατάξεως ενεργείται δι’ αποφάσεως του Πρωθυπουργού και του αρμοδίου κατά περίπτωσιν Υπουργού, εκδιδομένης μετά γνώμην των οικείων υπηρεσιακών συμβουλίων και δημοσιευομένης εις την Εφημερίδα της Κυβερνήσεως. Οι μετατασσόμενοι εξακολουθούν υπαγόμενοι εις τα ασφαλιστικά ταμεία εις α μετείχον προ της μετατάξεώς των. Άρθρ.4.-1.Κυρούνται ως γενόμεναι προς κάλυψιν επειγούσης υπηρεσιακής ανάγκης δι’ έλλειψιν παρά τη Ε.Ε.Α.Ε. οργανισμού προβλέποντος την παρ’ αυτή σύστασιν οργανικών θέσεων του πάσης κατηγορίας προσωπικού της, αι υπ’ αυτής συναφθείσαι συμβάσεις προσλήψεως ως εκτάκτων επί σχέσει ιδιωτικού δικαίου, διαρκούντος μεν του έτους 1969, α) 5 Χημικών, β) 7 επιστημόνων φυσικών, γ)2 βιοχημικών - βιοφυσικών, δ)4 μηχανικών ηλεκτρολόγων πτυχιούχων ανωτάτης σχολής, ε) 2 μηχανικών ηλεκτρονικών, ς)2 φαρμακοποιών, ζ)μιας κοινωνικής λειτουργού, η) 6 διατρητριών ηλεκτρονικών υπολογιστών, θ)4 ραδιοηλεκτρολόγων πτυχιούχων τεχνικής σχολής, ι) 3 εργοδηγών κατασκευής τεχνικών έργων, ια) 4 χειριστών ηλεκτρονικών υπολογιστών, ιβ) 6 παρασκευαστών βοηθών εργαστηρίων, ιγ) 3 τεχνιτών εργαστηρίων, ιδ) ενός ραδιοτεχνίτου, ιε) 5 ειδικευμένων τεχνιτών, ις) ενός οδηγού αυτοκινήτων και ιζ) 8 υπηρετών (καθαριστριών φυλάκων), διαρκούντος δε του έτους 1970, α) ενός Γεωπόνου πτυχιούχου ανωτάτης γεωπονικής σχολής, β) 4 φυσικών, γ)ενός ηλεκτρολόγου μηχανολόγου, δ) δύο χημικών, ε) ενός Ιατρού Μικροβιολόγου, ς) ενός ειδικευμένου εις θέματα οργανώσεως της διοικήσεως υπηρεσιών, ζ) ενός ραδιοτεχνίτου πτυχιούχου τεχνικής σχολής, η) δύο παρασκευαστών βοηθών εργαστηρίων, θ) ενός ραδιοηλεκτρολόγου πτυχιούχου τεχνικής σχολής, ι) 3 τεχνικών εργαστηρίων και ια) ενός τεχνίτου ξυλουργού. Αι συμβάσεις αύται δύνανται επί τη αποφάσει των αρμοδίων οργάνων της Ε.Ε.Α.Ε. να παραταθώσιν από της λήξέως των και μέχρι της εκδόσεως των κατά τα άρθρ. 2 και 3 του παρόντος Β.Δ/των, πάντως δε, ουχί πέραν της 30.6.1971. Επί τη εκδόσει των Δ/των τούτων ή τη επελεύσει της εν λόγω χρονολογίας, αι συμβάσεις αύται λήγουσιν αυτοδικαίως, των μισθωτών τούτων απολυομένων άνευ οιαδήποτε καταγγελίας της συμβάσεως και καταβολής οιασδήποτε αποζημιώσεως. 2.Επιτρέπεται εις την Ε.Ε.Α.Ε. όπως προσλάβη επί συμβάσει εργασίας ιδιωτικού δικαίου προς  κάλυψιν επειγουσών αναγκών της το ακόλουθον  προσωπικόν, διατηρούμενον μέχρις εκδόσεως  των κατά τα άρθρ. 1 και 2 του παρόντος  Β.Δ/των και εν πάση περιπτώσει ουχί πέραν της 30.6.1971, α)2 φυσικών πτυχιούχων ανωτάτης σχο(Μετά την σελ. 832, 03(α) Σελ. 832,05 Τεύχος 408-Σελ.131 740 Επιτροπή Ατομικής Ενέργειας 31.Ι.ν.10 λής, β) ενός φαρμακοποιού, γ) 4 ηλεκτρολόγων μηχανολόγων πτυχιούχων ανωτάτων σχολών, δ) 2 ιατρών βιοχημικών, ε) 6 χημικών, ς) ενός φυσιογνώστου γενετιστού πτυχιούχου ανωτάτης σχολής, ζ) 2 μαθηματικών, η) ενός ειδικού εις τα θέματα διοικήσεως, θ) ενός ειδικού εις οικονομικά θέματα, ι) ενός ραδιοηλεκτρολόγου πτυχιούχου τεχνικής σχολής, ια)ενός ραδιοτεχνίτου πτυχιούχου τεχνικής σχολής, ιβ) 2 ειδικευμένων ως χειριστών ηλεκτρονικών υπολογιστών, ιγ) ενός υπομηχανικού δομικών έργων πτυχιούχου τεχνικής σχολής και ιδ) ενός Μηχανουργού. Επί τη εκδόσει των ρηθέντων Β.Δ/των ή τη επελεύσει της ως άνω χρονολογίας, αι συμβάσεις προσλήψεως των μισθωτών τούτων λήγουσιν αυτοδικαίως και άνευ καταγγελίας ή καταβολής οιασδήποτε εκ μέρους του Δημοσίου αποζημιώσεως. Άρθρ.5.-Κυρούται δια του παρόντος η υπ’ αριθ. 116/1970 πράξις του Υπουργικού Συμβουλίου, δι’ ης ενεκρίθη η έκδοσις προσωρινού χρηματικού εντάλματος κατά τας διατάξεις των άρθρ. 32 και 33 του Ν.Δ. 321/1969 "περί Κώδικος Δημοσίου Λογιστικού" εκ δραχ. 2.276.800 προς καταβολήν των αποδοχών των εν άρθρ. 4 παρ. 1 του παρόντος μισθωτών, εγγραφομένης σχετικής πιστώσεως εις τον προϋπολογισμόν. Άρθρ.6.-(Αντικαθίσταται το άρθρ. 24 Α.Ν. 451/ 1968, ανωτ. αριθ. 7). Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 